정조 9년
又啓目粘。公山府殺獄罪人梁福尙獄事段。依狀請勘處之意。分付。何如。判付啓。公山府殺獄罪人梁福尙獄事段。因病非因打。道啓已付配放之科。而曹讞亦無異同。福尙身乙。放送事分付爲良如敎。又啓目粘。報恩縣殺獄罪人宋禹圭。另加訊推。期於同情爲白乎旀。唐津縣殺獄罪人孫道仁等獄事段。另加嚴訊。期於取服。沃川郡殺獄罪人金召史獄事段。臣曹不敢擅便爲白乎旀。藍浦縣殺獄罪人金應宗獄事段。考律勘處之意。分付爲白乎旀。鎭川縣殺獄罪人朴師晦獄事段。明覈得情爲白乎旀。恩津縣殺獄罪人李同番獄事段。臣曹不敢擅便。忠州牧殺獄罪人朴升文獄事段。另加訊推爲白乎旀。沃川郡殺獄罪人吳孟孫獄事段。姑爲停刑。更加譏詗爲白乎旀。忠州牧殺獄罪人私婢順安獄事。臣曹不敢擅便。上裁。何如。判付啓。報恩縣殺獄罪人宋禹圭獄事段。當其拔籬揮打。仆地昏塞之時。只有屍親之救視。初無隣里之看證。故爲元犯者。敢生漫漶之計。爲此發明之說是隱乃。四處被傷。俱係要害。一宵致命。極其慘毒兺除良。籬邊自觸之說。便歸遁辭。山中先逃之跡。已著眞贓。則渠焉敢一向抵賴。禹圭身乙。依前同推。期於得情爲旀。檢官事體。何等難愼。而初檢狀疏漏做錯。若是其夥多。事極駭然。當該檢官拿處爲旀。唐津縣殺獄罪人孫道仁五丹等獄事段。殺越之變。何限。而設心之絶悖。致命之至冤。豈有如此獄者哉。始旣騙其妻而奪之。終又戕其身而慝之。以至經年暴骨。任他烏鳶之啄。一時滅口。欲售蜈蚣之計者。究厥情狀。節節慘毒。彼道仁。渠亦人也。是可忍乎。似此凶悍漢子。若不如律償命。唉彼無告殘氓。非但莫保其妻孥。又將不保其軀命。寧不痛惋。至於五丹段置。無論知情與造謀。卿曹考律。儘有所據。同孫道仁五丹等身乙。竝另加嚴訊。期於取服爲旀。沃川郡殺獄罪人金召史獄事段。以言乎實因。則混處之傷體。無一執定。數處之皮脫。亦皆柔軟。以言乎詞證。則屍親鄭女之招。旣非公證。追到吳女之言。亦異親見兺除良。雖以事理推之。壽光潛奸之跡。狼藉無餘。至稱敵國。則張女。本妻也。金女。淫婦也。蓄憾本妻之妬。時拔劍。事或無怪。而失行淫婦之賊反荷杖。理所必無是去乙。以其有踢也。故遂疑於內傷。以其出血也。故强謂之墮胎。而一女足踢。豈至於重傷是旀。數朔貽傷。豈至於必死乎。況旀其踢也。無別人之傍看。其胎也。非家屬之所知。則執此依俙之臆料。遂成眞的之斷案。未知其十分得當是遣。且常時抱疾之狀。旣發於隣女之招。病中被打之訴。又出於死者之口。則金女趕入之前。張女病重之狀。自可立辨是如乎。以此以彼。付諸惟輕之科。實合審恤之道。而金女之當初失行。畢竟起鬨。厥罪不可全然放釋。同金召史。身乙。嚴刑放送爲旀。藍浦縣殺獄罪人金應宗金明甲等獄事段。接屋居生。只有應宗。乘夜鬪鬨。亦是應宗。而當晝困寢。先期自避。俱被隣里之致疑。未免形跡之殊常。則此獄元犯。捨渠伊誰。然而致玉之常時失性。渠旣熟知是遣。況以九寸之親。同居一場之內。其所親厚。非比凡人是去乙。因一酒後之狂酗。至有夜半之戕殺者。揆以常情。終不近理。大抵成獄之法。必得可據之公證。可執之眞贓。然後獄情無疑晦之慮。犯人無稱冤之端是如乎。同應宗明甲等乙良。姑待秋巡時。親執詳覈。鉤得實情狀聞事。分付該道道臣爲旀。金必才徐興才等檢驗時。所當一一盤覈。而檢狀中或遺漏而不爲擧論。或逃躱而不卽跟捕。俱極疏漏。當該初覆檢官。竝從重推考爲旀。鎭川縣殺獄罪人朴師晦獄事段。此獄屢度看詳。疑晦多端。始因檢驗之失實。而實因屢換。終因屍親之私和。而獄情忽眩。外面驟看。固多起疑之端。而細究脈絡。亦不出朝家料量之中是如乎。大扺好生惡死。人之常情。服毒死。自縊死自刺死。是豈人人所易辦哉。況處常。以有室家無故之人。旣無鴆毒自戕之義。則雖家藏滷水。囊置礵藥。初豈有一勺水取飮之理哉。當初趙常玉李春覺輩之以艮水礵水等說。互相和應者。已惹畢竟服毒之漸。而特無術以實之。於是乎乃以死中求生之計。符同方女。慫慂方女。獄中勸食。厚意難孤。家間養子。暗逕可想。然猶不欲顯然營護。以露私和之跡。故以一器半器之說。依俙說去。置之然疑之科。復以李震燮一人。援證其夫之服毒。及夫李處仁之招出。而其造言之階梯。至此而絶。原其設心。節節巧惡。當下致命之痕。旣如彼丁寧。元犯粧撰之供。又如彼違錯。則此獄固當斷以償命。不當歸之於傅生之科是隱乃。朝家每於折獄之時。若見一二分執疑之論。則輒令更査或酌決者。槪不欲自信己見故耳。此獄服毒之說。勿論事之虛實。言之眞僞。成獄幾年之後。致此葛藤。則不可以獄老生奸。置之不問。更令道伯。別定剛明官。詳査具意見狀聞爲乎矣。鹽水一節。方女外。或有他人之參見者是隱喩。此一款反覆窮詰。期於究竟之意。一體分付爲旀。道伯檢官推考事。依回啓施行爲旀。恩津縣殺獄罪人李同蕃獄事段。前後檢狀推案。疏漏莫甚。難以領略是隱乃。第以屍帳觀之。乳傍傷痕。卽係要害速死之處。而藥物翻洗。終無血癊周匝之痕。不可謂之當下致命之痕是遣。且原初起鬧。初非與朴女相詰之事。則方其奉贊夫妻之挺身赴鬪也。爲同蕃者。苟欲移怒泄憤。則決無捨却强壯之奉贊。踢打癊殘之朴女。設令撞觸之痕。由於同蕃之足踢是良置。足可付邂逅無情之科是去等。況旀四人共鬪。滾成一團。三鷄之說。畫出眞境。則同蕃雖有兼人之勇。其將應接逃脫之不暇。渠何能頭觝之足踢之乎。此必是年老病痼之女。不量其力。乘憤助勢。揮身脫弄之際。自觸自撞於不知不覺之中者。此是事理之所必然是如乎。旣不分手勢之誰某。則亦安知不由於同蕃乎。原其事端。旣出於同蕃。則由我之律。容或可也。若以朴女傷痕。專歸於同蕃。則未見其妥當。看證人六七分之招。固有漫漶呑吐之跡。而旣是隨問漫應。則亦不足深疑是遣。至於元犯吾當代死之說及兩檢變辭之罪。皆出獄囚之例套。由前由後。灼有傅生之端。同蕃身乙。參酌定配。檢官推考。依施爲旀。忠州牧殺獄罪人朴升文獄事段。此獄與年前審理時全義徐女之獄。略相彷彿。而伊時以情雖絶悖。律無可施。元犯刑配。徐女節行。令本道詳探狀聞矣。此獄決折。宜無異同。大抵鄕曲。無班漢之別。貞女過强暴之辱。携筐採採之女。忽寘之周行。備受玷汗。則勿論奸與不奸。行露之誣。沒身難洗。中冓之縊。矢心自裁。其事則暗昧而不明。其情則殘忍而絶悲。及乎歸家之後。伯兮叔兮。簿言往愬。則或揮淚而出門。或恝視而之他。寂寂空室。羞憤交中。雖欲偸生。誠末如何矣。旌褒之典。雖不可輕議。要之潔身自守。則未爲過語。檢官之謂以自取和奸云者。何其不樂成人之美也。升文段。奪筐據胸。眞是狂童之狂。況五箇女伴之招。皆從直腸中出。有非泛泛看證之比。黃女之事。非渠而誰。奸未成之別。本不足擬議於死後是隱乃。逼死之律。未知襯合。律無可施。則與吳一運無異。升文身乙。嚴刑減死島配爲旀。黃女段。貞標豈可泯沒。其在聳勸之政。合施表奬之典。分付道伯。詳探實蹟狀聞。仍令禮曹依徐女例。施以給復之典爲旀。沃川郡殺獄罪人吳孟孫獄事段。先行而輒稱後行。明有隱情。不醉而敢云泥醉。決是遁辭兺不喩。當夜之送子先探。翌朝之牽牛獨歸者。可疑之端。殆非一二。而斷獄之要。不越常理。雖以屍親之招觀之。吳孟孫之於康濟泰。本來親熟。少無嫌怨。則苟非見利生心。不應無端下手。此案肯綮。只爭二十銅有無而已。夫平民之歉歲二十銅。元非場市間猝乍稱貸之物。求之也必有處。則家人。何得不知給之也。必有人則債主。何爲不現。金召史逞憾之言。有未可準信是遣。設令孟孫。眞箇有殺越之擧。則濟泰之當初添付麯子衣服於牛背時。旣無參看之人。孟孫者。何故不竝與麯子衣服。而隱諱藏置是旀。至於草履一隻。尤無足惜。則又何故辛勤收取。一一照傳於屍親來索之時是隱喩。店中所着之衣。忽然脫却。足下所躡之履。忽然散擲者。默想光景。眞所謂求說不得。而細閱文案。參以事情。則孟孫之直斷以正犯者。終未見其必然。其初覆檢招中。變幻事實者。直是愚迷恐怯。欲巧反拙之致是如乎。當此審理之日。決不可只憑疑似之跡。遽置償命之律。正犯吳孟孫段。姑爲停刑以待爲旀。近觀諸道獄案。凡係疑晦處。道臣守宰。類不悉心體究。如法論勘。致使無辜者久推。有罪者幸逭。俱非朝家審克之意是如乎。自卿曹分付該道道臣。別定査官。同二十銅一款。爲先嚴刑究問於金召史處爲旀。康濟泰殺死根因。更良多般窮覈。待狀聞更爲稟處爲旀。忠州牧殺獄罪人私婢順每獄事段。以傷處則左膝左臀。本非要害。以實因則內傷內損。俱欠端的。以元犯則其父其夫之言。倏男倏女。無難存拔。以證參則初檢覆檢之招。忽東忽西。惟意扶抑。以獄情則兩女鬪鬨。本無强弱之殊。以實狀則十日出入。兼有祈禱之擧。成獄償命。初非可擬是遣。屍親安道徵之於趙五壯。特以爭任一事。斷斷起鬧。乘時逞憾。專在順每。前後許多雜引。都不足憑信。而畢竟勒成重案。連施十三次訊推者。揆以獄體。未知何所據是隱喩。方當審理之日。此等罪疑之類。決不容使之一日滯囚。順每身乙。特爲放送爲良如敎。